CELEX: 51999PC0266
Language: el
Date: 1999-05-31
Title: Πρόταση κανονισμού (ΕΚ) του Συμβουλίου σχετικά με την απαγόρευση της πώλησης, της προμήθειας, της παροχής και της εξαγωγής ορισμένων αγαθών, υπηρεσιών και τεχνολογιών στην Ομοσπονδιακή Δημοκρατία της Γιουγκοσλαβίας για την αποτροπή της επισκευής ορισμένων ζημιών

Avis juridique important

|

51999PC0266

Πρόταση κανονισμού (ΕΚ) του Συμβουλίου σχετικά με την απαγόρευση της πώλησης, της προμήθειας, της παροχής και της εξαγωγής ορισμένων αγαθών, υπηρεσιών και τεχνολογιών στην Ομοσπονδιακή Δημοκρατία της Γιουγκοσλαβίας για την αποτροπή της επισκευής ορισμένων ζημιών  /* COM/99/0266 τελικό */  

Πρόταση ΚΑΝΟΝΙΣΜΟΥ (ΕΚ) ΤΟΥ ΣΥΜΒΟΥΛΙΟΥ σχετικά με την απαγόρευση της πώλησης, της προμήθειας, της παροχής και της εξαγωγής ορισμένων αγαθών, υπηρεσιών και τεχνολογιών στην Ομοσπονδιακή Δημοκρατία της Γιουγκοσλαβίας για την αποτροπή της επισκευής ορισμένων ζημιών (υποβληθείσα από την Επιτροπή) ΑΙΤΙΟΛΟΓΙΚΗ ΕΚΘΕΣΗ 1. Στις 26 Aπριλίου 1999, το Συμβούλιο αποφάσισε ότι πρέπει να επεκταθούν οι κυρώσεις κατά της Ομοσπονδιακής Δημοκρατίας της Γιουγκοσλαβίας και της Δημοκρατίας της Σερβίας. Η επέκταση αυτή περιλαμβάνει, μεταξύ άλλων, απαγόρευση εξαγωγών αγαθών, υπηρεσιών και τεχνολογιών κατάλληλων για την επισκευή των ζημιών που προκαλούνται σε ακίνητα, υποδομές και εξοπλισμούς που επιτρέπουν στην κυβέρνηση της Ομοσπονδιακής Δημοκρατίας της Γιουγκοσλαβίας να ασκεί την πολιτική της εσωτερικής καταπίεσης. Η απόφαση αυτή επιβεβαιώθηκε με την κοινή θέση 99/318/ΚΕΠΠΑ. 2. Η παρούσα πρόταση της Επιτροπής συνίσταται σε κανονισμό για την εφαρμογή της εν λόγω απαγόρευσης εξαγωγών. Στο άρθρο 1, περιγράφει τις απαγορευμένες συναλλαγές, που περιλαμβάνουν την πώληση, την προμήθεια, την παροχή και την εξαγωγή αγαθών, υπηρεσιών και τεχνολογιών που θεωρούνται κατάλληλες προς τον σκοπό αυτό. 3. Κατά την κατάρτιση του καταλόγου των αγαθών, υπηρεσιών και τεχνολογιών, η Επιτροπή προσπάθησε να περιοριστεί, στο μέτρο του δυνατού, στα αγαθά, τις υπηρεσίες και τις τεχνολογίες που διαδραματίζουν καθοριστικό ρόλο στη λειτουργία των εν λόγω εγκαταστάσεων που έχουν υποστεί ζημίες. Ωστόσο, ο κατάλογος αυτός μπορεί να περιέχει είδη που χρησιμοποιούνται ή πρόκειται να χρησιμοποιηθούν για σκοπούς διαφορετικούς από την επισκευή των ζημιών που καλύπτει ο παρών κανονισμός. Για την αντιμετώπιση των περιπτώσεων αυτών, η Επιτροπή προτείνει διαδικασία λήψεως αποφάσεων που θα επιτρέπει την έγκριση παρεκκλίσεων από την απαγόρευση. Η διαδικασία αυτή μπορεί να εφαρμοστεί για την αντιμετώπιση νέων εξελίξεων στις ζημίες που προκαλούνται στις εγκαταστάσεις της Ομοσπονδιακής Δημοκρατίας της Γιουγκοσλαβίας. 4. Πέρα από τις συνήθεις διατάξεις σχετικά με την καταστρατήγηση των απαγορεύσεων, το πεδίο εφαρμογής του κανονισμού και την ανταλλαγή πληροφοριών μεταξύ των κρατών μελών και της Επιτροπής, το σχέδιο πρότασης κανονισμού περιέχει επίσης διάταξη που εξασφαλίζει την εφαρμογή του κανονισμού το συντομότερο δυνατό (άρθρο 6 παράγραφος 2). Επομένως, εν αναμονή της έγκρισης νομοθεσίας που κρίνεται αναγκαία για το σκοπό αυτό, προτείνεται οι κυρώσεις που επιβάλλονται για την παράβαση των διατάξεων του παρόντος κανονισμού να είναι αυτές που ορίζονται από τα κράτη μέλη σύμφωνα με το άρθρο 5 του κανονισμού (ΕΚ) αριθ. 926/98 του Συμβουλίου. Πρόταση ΚΑΝΟΝΙΣΜΟΥ (ΕΚ) ΤΟΥ ΣΥΜΒΟΥΛΙΟΥ σχετικά με την απαγόρευση της πώλησης, της προμήθειας, της παροχής και της εξαγωγής ορισμένων αγαθών, υπηρεσιών και τεχνολογιών στην Ομοσπονδιακή Δημοκρατία της Γιουγκοσλαβίας για την αποτροπή της επισκευής ορισμένων ζημιώνΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, και ιδίως το άρθρο 301, την κοινή θέση 99/318/ΚΕΠΠΑ που υιοθέτησε το Συμβούλιο βάσει του άρθρου 15 της συνθήκης για την Ευρωπαϊκή Ένωση, σχετικά με πρόσθετα περιοριστικά μέτρα κατά της Ομοσπονδιακής Δημοκρατίας της Γιουγκοσλαβίας (1),(1)  ΕΕ αριθ. L 123, της 13. 5.1999, σ. 1. την πρόταση της Επιτροπής, Εκτιμώντας: (1)  ότι, λόγω των συνεχιζόμενων παραβιάσεων, εκ μέρους των κυβερνήσεων της Ομοσπονδιακής Δημοκρατίας της Γιουγκοσλαβίας και της Δημοκρατίας της Σερβίας, των ψηφισμάτων του Συμβουλίου Ασφαλείας των Ηνωμένων Εθνών και της εφαρμογής, από τις ίδιες κυβερνήσεις, ακραίων και εγκληματικά ανεύθυνων πολιτικών στις οποίες περιλαμβάνεται και η καταπίεση των ιδίων των πολιτών τους, που αποτελούν σοβαρές παραβιάσεις των δικαιωμάτων του ανθρώπου και του διεθνούς ανθρωπιστικού δικαίου, το Συμβούλιο εξέφρασε τη σθεναρή και διαρκή υποστήριξή του για την άσκηση της μεγαλύτερης δυνατής πίεσης από τη διεθνή κοινότητα στον πρόεδρο Μιλόσεβιτς και το καθεστώς του, (2)  ότι, για το λόγο αυτό, πρέπει να απαγορευθούν η πώληση, η προμήθεια, η παροχή και η εξαγωγή αγαθών, υπηρεσιών και τεχνολογιών κατάλληλων για την επισκευή των ζημιών που προκαλούνται σε ακίνητα, υποδομές και εξοπλισμούς που επιτρέπουν στις κυβερνήσεις της Ομοσπονδιακής Δημοκρατίας της Γιουγκοσλαβίας και της Δημοκρατίας της Σερβίας να ασκούν την πολιτική της εσωτερικής καταπίεσης* (3)  ότι το μέτρο αυτό εμπίπτει στο πεδίο εφαρμογής της συνθήκης για την ίδρυση της Ευρωπαϊκής Κοινότητας* (4)  ότι, συνεπώς, για να αποφευχθεί κυρίως η στρέβλωση του ανταγωνισμού, είναι αναγκαία η θέσπιση κοινοτικής νομοθεσίας για την εφαρμογή του μέτρου αυτού, όσον αφορά το έδαφος της Κοινότητας* ότι, για τους σκοπούς του παρόντος κανονισμού, το έδαφος αυτό θεωρείται ότι περιλαμβάνει τα εδάφη των κρατών μελών στα οποία εφαρμόζεται η συνθήκη για την ίδρυση της Ευρωπαϊκής Κοινότητας, υπό τους όρους που καθορίζονται στην εν λόγω συνθήκη, (5)  ότι πρέπει να προβλεφθεί διαδικασία για την τροποποίηση των καταλόγων των αγαθών, των υπηρεσιών και των τεχνολογιών που αποτελούν αντικείμενο της απαγόρευσης, ιδίως για να εξασφαλίζεται η μεγαλύτερη δυνατή τήρηση αυτής και να λαμβάνονται υπόψη οι νέες εξελίξεις στην Ομοσπονδιακή Δημοκρατία της Γιουγκοσλαβίας* (6)  ότι, σε εξαιρετικές περιστάσεις, μπορεί να αποδειχθεί απαραίτητη, προς το συμφέρον της Κοινότητας, η πώληση, η προμήθεια ή παροχή αγαθών, υπηρεσιών και τεχνολογιών που αποτελούν αντικείμενο της απαγόρευσης και, επομένως, πρέπει να καθοριστεί διαδικασία προς το σκοπό αυτό* (7)  ότι είναι σκόπιμο η Επιτροπή και τα κράτη μέλη να ενημερώνονται αμοιβαία για τα μέτρα που λαμβάνονται βάσει του παρόντος κανονισμού και να παρέχουν αμοιβαία κάθε πληροφορία που διαθέτουν σχετικά με τον παρόντα κανονισμό, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Απαγορεύεται η πώληση, η παροχή, η προμήθεια ή η εξαγωγή σε οποιοδήποτε πρόσωπο ή οργανισμό της Ομοσπονδιακής Δημοκρατίας της Γιουγκοσλαβίας, καθώς και σε οποιοδήποτε πρόσωπο ή οργανισμό προς το σκοπό οποιασδήποτε εμπορικής δραστηριότητας που αναπτύσσεται στο έδαφος της Ομοσπονδιακής Δημοκρατίας της Γιουγκοσλαβίας ή διεκπεραιώνεται από αυτό, (α)  των αγαθών που παρατίθενται στο μέρος Α του παραρτήματος 1, έστω και εκείνων που δεν είναι κοινοτικής καταγωγής* (β)  των υπηρεσιών και τεχνολογιών που παρατίθενται στα μέρη Β και Γ του παραρτήματος 1, των οποίων αντικείμενο ή αποτέλεσμα είναι η επισκευή των ζημιών που προκαλούνται στην Ομοσπονδιακή Δημοκρατία της Γιουγκοσλαβίας από τις αεροπορικές δυνάμεις στις οποίες συμμετέχουν τα κράτη μέλη. Άρθρο 2 Απαγορεύεται η συμμετοχή, με πλήρη συνείδηση και πρόθεση, σε συναφείς δραστηριότητες, των οποίων αντικείμενο ή αποτέλεσμα αποτελεί, αμέσως ή εμμέσως, η καταστρατήγηση των διατάξεων του άρθρου 1. Άρθρο 3 Σύμφωνα με τις διατάξεις του άρθρου 4 του παρόντος κανονισμού, η Επιτροπή εξουσιοδοτείται: (α)  να τροποποιεί τα παραρτήματα του παρόντος κανονισμού* (β)  να χορηγεί, με σκοπό την προστασία των συμφερόντων της Κοινότητας, ειδικές οι γενικές άδειες πώλησης, προμήθειας, παροχής ή εξαγωγής των αγαθών, υπηρεσιών και τεχνολογιών που αναφέρονται στο άρθρο 1, προς την Ομοσπονδιακή Δημοκρατία της Γιουγκοσλαβίας. Κάθε αίτηση για τη χορήγηση άδειας, που υποβάλλεται από φυσικό ή νομικό πρόσωπο, απευθύνεται προς την Επιτροπή από τις αρμόδιες αρχές των κρατών μελών που παρατίθενται στο παράρτημα 2 του παρόντος κανονισμού. Άρθρο 4 Για την εφαρμογή του άρθρου 3, η Επιτροπή επικουρείται από επιτροπή που αποτελείται από αντιπροσώπους των κρατών μελών και της οποίας προεδρεύει ο αντιπρόσωπος της Επιτροπής, η οποία συστήνεται δυνάμει του κανονισμού (ΕΚ) αριθ. 2271/96 (2) του Συμβουλίου.(2)  ΕΕ αριθ. L 309, της 29.11.1996, σ. 1 Ο αντιπρόσωπος της Επιτροπής υποβάλλει στην εν λόγω επιτροπή σχέδιο των ληπτέων μέτρων. Η επιτροπή διατυπώνει τη γνώμη της για το σχέδιο εντός προθεσμίας που μπορεί να ορίσει ο πρόεδρος ανάλογα με τον επείγοντα χαρακτήρα του θέματος. Η γνώμη εκδίδεται με την πλειοψηφία που ορίζεται στο άρθρο 205 παράγραφος 2 της συνθήκης για την έκδοση αποφάσεων που καλείται να λάβει το Συμβούλιο προτάσει της Επιτροπής. Οι ψήφοι των αντιπροσώπων των κρατών μελών στο πλαίσιο της επιτροπής σταθμίζονται σύμφωνα με το προαναφερόμενο άρθρο. Ο πρόεδρος δεν λαμβάνει μέρος στην ψηφοφορία. Η Επιτροπή θεσπίζει τα μέτρα, τα οποία εφαρμόζονται αμέσως. Ωστόσο, όταν τα μέτρα αυτά δεν είναι σύμφωνα με τη γνώμη της επιτροπής, η Επιτροπή τα κοινοποιεί χωρίς καθυστέρηση στο Συμβούλιο. Στην περίπτωση αυτή, η Επιτροπή μπορεί να αναβάλει την εφαρμογή των μέτρων που έχει θεσπίσει για διάστημα όχι μεγαλύτερο του ενός μηνός από την ημερομηνία της εν λόγω κοινοποίησης. Το Συμβούλιο, αποφασίζοντας με ειδική πλειοψηφία, μπορεί να λάβει διαφορετική απόφαση εντός της προθεσμίας που ορίζεται στην προηγούμενη παράγραφο. Άρθρο 5 Η επιτροπή του άρθρου 4 μπορεί να εξετάζει κάθε θέμα που αφορά την εφαρμογή του παρόντος κανονισμού, το οποίο μπορεί να εγείρει είτε ο Πρόεδρος είτε αντιπρόσωπος κράτους μέλους. Άρθρο 6 Κάθε κράτος μέλος ορίζει τις επιβλητέες κυρώσεις σε περίπτωση παράβασης διατάξεων του παρόντος κανονισμού. Οι κυρώσεις αυτές πρέπει να είναι αποτελεσματικές, ανάλογες προς την παράβαση και αποτρεπτικές. Εν αναμονή της έγκρισης νομοθεσίας που κρίνεται αναγκαία για το σκοπό αυτό, οι κυρώσεις που επιβάλλονται για την παράβαση των διατάξεων του παρόντος κανονισμού είναι αυτές που ορίζονται από τα κράτη μέλη σύμφωνα με το άρθρο 5 του κανονισμού (ΕΚ) αριθ. 926/98 του Συμβουλίου (3).(3)  ΕΕ αριθ. L 130, της 1.5.1998, σ. 1. Άρθρο 7 Η Επιτροπή και τα κράτη μέλη ενημερώνονται αμοιβαία για τα μέτρα που λαμβάνονται βάσει του παρόντος κανονισμού και παρέχουν αμοιβαία κάθε πληροφορία που διαθέτουν σχετικά με τον παρόντα κανονισμό, όπως παραβάσεις του κανονισμού και προβλήματα εφαρμογής του, αποφάσεις εθνικών δικαστηρίων ή αποφάσεις αρμόδιων διεθνών οργανισμών. Άρθρο 8 Ο παρών κανονισμός εφαρμόζεται: - στο έδαφος της Κοινότητας, περιλαμβανομένου και του εναέριου χώρου της, - επί αεροσκαφών ή πλοίων που υπάγονται στη δικαιοδοσία κράτους μέλους, - σε κάθε υπήκοο κράτους μέλους, οπουδήποτε κι αν βρίσκεται, - σε κάθε οργανισμό που έχει συσταθεί ή δημιουργηθεί βάσει της νομοθεσίας κράτους μέλους. Άρθρο 9Ο παρών κανονισμός τίθεται σε ισχύ την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος Έγινε στις Βρυξέλλες, στις  Για το Συμβούλιο Ο Πρόεδρος ΠΑΡΑΡΤΗΜΑ 1 Κατάλογος αγαθών, υπηρεσιών και τεχνολογιών που αναφέρονται στο άρθρο 1 Μέρος A. Αγαθά Κωδικός ΣΟ  //  Περιγραφή προϊόντων 7304 10 10, 7304 10 30, 7304 10 90  //   Σωλήνες κάθε είδους των τύπων που χρησιμοποιούνται για αγωγούς πετρελαίου ή αερίου ex 7308 10 00  //  Κατασκευές από σίδηρο/χάλυβα, γέφυρες και στοιχεία γεφυρών ex 7309 00 30, ex 7309 00 51  //  Δεξαμενές, βαρέλια, κάδοι και παρόμοια δοχεία για υγρά, με εσωτερική επένδυση ή με χωρητικότητα που υπερβαίνει τα 100 000 l. 8402  //  Ατμολέβητες (συσκευές για την παραγωγή ατμού), άλλοι από τους λέβητες για την κεντρική θέρμανση που είναι κατασκευασμένοι για την παραγωγή συγχρόνως θερμού νερού και ατμού σε χαμηλή πίεση. Λέβητες με την ονομασία "υπερθερμαινόμενου νερού" και μέρη αυτών 8407 10  //  Κινητήρες για αεροσκάφη ex 8409  //  Μέρη κινητήρων για αεροσκάφη 8411  //  Στρόβιλοι δι’αντιδράσεως, συσκευές προώθησης διά στροβίλου και άλλοι στρόβιλοι δι’αερίου και μέρη αυτών 8413 11 00  //  Αντλίες για τη διανομή υγρών καυσίμων ή λιπαντικών 8413 40 00  //  Αντλίες σκυροδέματος 8413 50  //  Άλλες παλινδρομικές ογκομετρικές αντλίες 8413 60  //  Άλλες περιστρεφόμενες ογκομετρικές αντλίες 8413 70 10  //  Άλλες φυγόκεντρες αντλίες ex 8413 91  //  Μέρη αντλιών της προαναφερόμενης κλάσης 8413 ex 8419 40  //  Συσκευές κλασματικής απόσταξης ή διύλισης, του τύπου που χρησιμοποιείται στη διύλιση πετρελαίου ex 8419 50 90  //  Διατάξεις εναλλαγής της θερμότητας αυλωτού σχεδιασμού, του τύπου που χρησιμοποιείται στη διύλιση πετρελαίου ex 8419 90 80  //  Μέρη των προϊόντων των προαναφερόμενων κλάσεων 8419 40 και 8419 50 (π.χ. αποστακτικές συστοιχίες, συστήματα στήριξης καταλυτικών κλινών, κυκλώνες, υδροκυκλώνες και συγκροτήματα απόληξης πυρσών ασφαλείας) 8429  //  Μπουλντόζες, πλάγιες μπουλντόζες (angledozers), ισοπεδωτήρες, αναμοχλευτήρες (αποξέστες δρόμων), μηχανικά φτυάρια, εκσκαφείς, φορτωτές και φορτωτές-φτυαριστές, συμπιεστές και οδοστρωτήρες, αυτοπροωθούμενα ex 8431  //  Μέρη που αναγνωρίζονται ότι προορίζονται αποκλειστικά ή κύρια για τις μηχανές ή συσκευές των κλάσεων 8429 8457  //  Κέντρα μονάδων επεξεργασίας, μηχανές σταθερής θέσης και μηχανές πολλαπλών θέσεων, για την κατεργασία των μετάλλων 8458  //  Τόρνοι (συμπεριλαμβανομένων και των κέντρων τόρνευσης) που λειτουργούν με αφαίρεση μετάλλου 8459  //  Μηχανές (στις οποίες περιλαμβάνονται και οι μονάδες επεξεργασίας με οδηγούς) για διάτρηση, διαμόρφωση οπών, φρεζάρισμα, εσωτερική ή εξωτερική ελικοτόμηση μεταλλικών ειδών με αφαίρεση μετάλλου εκτός από τους τόρνους (συμπεριλαμβανομένων και των κέντρων τορνεύσεως) της κλάσης 8458 8460  //  Μηχανές για το τελείωμα (την αφαίρεση ανωμαλιών της επιφάνειας, το ακόνισμα, την εκλέπτυνση, τη διόρθωση, το ξύσιμο, το γυάλισμα) των μετάλλων, ή των κεραμομεταλλουργικών συνθέσεων 8461  //  Μηχανές πλανίσματος, μέγκενες για λιμάρισμα, μηχανές εντομής, ενστίξεως, κοπής οδοντωτών τροχών, τελειώματος οδοντωτών τροχών, για πριόνισμα ή κόψιμο κατά τεμάχια σε ορισμένο μήκος και άλλες μηχανές-εργαλεία που εργάζονται με αφαίρεση μετάλλου ή κεραμομεταλλουργικών συνθέσεων, που δεν κατονομάζονται ούτε περιλαμβάνονται αλλού 8462  //  Μηχανές σφυρηλάτησης ή αποτύπωσης, σφύρες κάθε είδους για την κατεργασία των μετάλλων. Μηχανές κυλινδρικής ή τοξοειδούς κάμψεως, διπλώσεως, κ.λπ.. 8463  //  Άλλες μηχανές-εργαλεία για την κατεργασία των μετάλλων, ή κεραμομεταλλουργικών συνθέσεων, που εργάζονται χωρίς να αφαιρούν ύλη 8466  //  Μέρη και εξαρτήματα που αναγνωρίζονται ότι προορίζονται αποκλειστικά ή κύρια για τις μηχανές των κλάσεων 8457 μέχρι 8463 8471  //  Αυτόματες μηχανές επεξεργασίας πληροφοριών και μονάδες (στοιχεία) αυτών. Μαγνητικές ή οπτικές διατάξεις ανάγνωσης 8481  //  Είδη κρουνοποιίας και παρόμοια όργανα για σωληνώσεις, δοχεία κ.λπ., κλάσεως άνω των 300, και μέρη αυτών 8525   //  Συσκευές εκπομπής για τη ραδιοτηλεφωνία, τη ραδιοτηλεγραφία, τη ραδιοφωνία ή την τηλεόραση, συσκευές λήψης εικόνων για την τηλεόραση, βιντεοκάμερες 8526  //  Συσκευές ραδιοανίχνευσης και ραδιοβόλισης (ραντάρ), συσκευές ραδιοναυσιπλοίας και συσκευές ραδιοτηλεχειρισμού ex 8529  //  Μέρη που προορίζονται για τις συσκευές των κλάσεων 8525 και 8526 8540 20  //  Σωληνωτές λυχνίες για συσκευές λήψης εικόνων τηλεόρασης. Σωληνωτές λυχνίες μετατροπής ή ενίσχυσης εικόνων. Άλλες σωληνωτές λυχνίες φωτοκαθόδου ex 8604  //  Οχήματα για τη συντήρηση ή την εξυπηρέτηση των σιδηροδρομικών γραμμών 8606 10  //  Βαγόνια-δεξαμενές και παρόμοια ex 8608  //  Μηχανικές συσκευές σηματοδότησης, ασφαλείας, ελέγχου ή χειρισμού για σιδηροδρομικές γραμμές, οδικές γραμμές, λιμενικές εγκαταστάσεις, αεροδρόμια 8705 10  //  Φορτηγά-γερανοί 8705 40  //  Φορτηγά-αναμεικτήρες σκυροδέματος (μπετονιέρες) 8705 90  //  Άλλα αυτοκίνητα οχήματα ειδικών χρήσεων, συμπεριλαμβανομένων των αυτοκινήτων-συνεργείων επισκευής οχημάτων και των αυτοκινήτων αντλιοφόρων σκυροδέματος (μπετόν) ex 8706  //  Βάσεις (σασί) αυτοκινήτων οχημάτων της προαναφερόμενης κλάσης 8705 ex 8708  //  Μέρη και εξαρτήματα των αυτοκινήτων οχημάτων της προαναφερόμενης κλάσης 8705 8716 31 00  //  Δεξαμενές ex 8716 90  //  Μέρη δεξαμενών ex 8802  //  Ελικόπτερα και αεροπλάνα ex 8803  //  Μέρη αεροσκαφών της κλάσης 8802 8805  //  Συσκευές και διατάξεις για την εκτόξευση των οχημάτων αέρος. Συσκευές και διατάξεις για την προσγείωση των οχημάτων αέρος και παρόμοιες συσκευές και διατάξεις. Συσκευές εδάφους για την εκπαίδευση στην πτήση. Τα μέρη τους 8901 20  //  Δεξαμενόπλοια (πλοία) ex 8905  //  Πλωτοί γερανοί 9014  //  Πυξίδες, στις οποίες περιλαμβάνονται και οι πυξίδες ναυσιπλοίας. Άλλα όργανα και συσκευές ναυσιπλοίας 9026  //  Όργανα και συσκευές για τη μέτρηση ή τον έλεγχο της παροχής, της στάθμης, της πίεσης ή των άλλων μεταβλητών χαρακτηριστικών των υγρών ή των αερίων (π.χ. μετρητές παροχής, δείκτες στάθμης, μανόμετρα, μετρητές θερμότητας), με εξαίρεση τα όργανα και συσκευές των κλάσεων 9014, 9015, 9028 ή 9032 ex 9027  //  Όργανα και συσκευές για αναλύσεις φυσικές ή χημικές του τύπου που χρησιμοποιείται για τη διύλιση του πετρελαίου, συμπεριλαμβανομένων των μερών τους 9028 10 00  //  Μετρητές αερίων 9028 20 00  //  Μετρητές υγρών 9032  //  Όργανα και συσκευές για την αυτόματη ρύθμιση ή τον αυτόματο έλεγχο ex 9033 00 00  //  Μέρη και εξαρτήματα για αγαθά που υπάγονται στις κλάσεις 9014, 9026, 9027 10, 9028 10 00, 9028 20 00, και 9032 Τα ακόλουθα αγαθά και εξοπλισμοί, εφόσον δεν καλύπτονται από τις προαναφερόμενες περιγραφές: (1)  όλοι οι επικοινωνιακοί εξοπλισμοί με λειτουργία εκπομπής, καθώς και τα συστατικά μέρη τους, που λειτουργούν σε φάσμα συχνοτήτων  2 έως 10 MHz,  75 έως 80 MHz,  108 έως 135 MHz,  200 έως 400 MHz,  της ζώνης L, της ζώνης S. (2)  τα κυριότερα είδη εξοπλισμών που συνδέονται άμεσα με διατάξεις διύλισης (για παράδειγμα, αποστακτικές στήλες, αντιδραστήρες και δοχεία, καθώς και εναλλάκτες θερμότητας, ιδίως oι αυλωτοί)  (3)  τα εσωτερικά στοιχεία των εξοπλισμών που αναφέρονται στο σημείο 2 (για παράδειγμα, αποστακτικές συστοιχίες, συστήματα στήριξης καταλυτικών κλινών) καθώς και άλλοι στατικοί εξοπλισμοί (για παράδειγμα κυκλώνες και υδροκυκλώνες, συγκροτήματα απόληξης πυρσών ασφαλείας)* (4)  τα συστατικά μέρη σωληνώσεων που λειτουργούν υπό υψηλή πίεση και θερμοκρασία (δηλαδή κλάσεως άνω των 300, συμπεριλαμβανομένων των βαλβίδων ασφαλείας, των βαλβίδων ρύθμισης, των χειροκίνητων βαλβίδων εν γένει καθώς και των φλαντζών σωληνώσεων, των παρεμβυσμάτων και των εξαρτημάτων)* (5)  τα υλικά μεσαίου βαθμού κραματοποίησης που χρησιμοποιούνται κατά κανόνα μόνο στον κλάδο διύλισης πετρελαίου (δηλαδή με περιεκτικότητα σε χρώμιο από 1 1/4% έως 9 %)* (6)  οι περιστρεφόμενοι εξοπλισμοί, συμπεριλαμβανομένων των συμπιεστών, των αντλιών και των στροβίλων, που λειτουργούν υπό υψηλή πίεση (άνω των 20 bar) που χρησιμοποιούνται κατά κανόνα μόνο στον κλάδο διύλισης πετρελαίου, καθώς και οι μεγάλοι ηλεκτρικοί κινητήρες (υψηλής τάσης)* (7)  οι καταλύτες που προορίζονται ειδικά για τις διαδικασίες διύλισης (για παράδειγμα για την καταλυτική πυρόλυση, την πυρόλυση με υδρογόνο, την καταλυτική αναμόρφωση με λευκόχρυσο (platforming), την επεξεργασία με υδρογόνο και την αποθείωση)* (8)  τα υλικά για την κατασκευή δεξαμενών με χωρητικότητα μεγαλύτερη των 20 000 τόνων* (9)  τα μέρη συστημάτων ελέγχου (όπως τα DCS) που σχεδιάζονται σε συνάρτηση με τις ανάγκες του πετρελαϊκού κλάδου τόσο για τη διύλιση όσο και για τους συναφείς τομείς (για παράδειγμα συστήματα κυκλοφορίας του πετρελαίου και διαχείρισης λεβήτων)* (10)  τα όργανα μέτρησης της ποιότητας που έχουν σχέση με την παρακολούθηση της ροής των υδρογονανθράκων. Μέρος Β. Υπηρεσίες Οποιαδήποτε μορφή βοήθειας, υλική ή μη, για την επισκευή ή την κατασκευή, εν όλω ή εν μέρει, - αγαθών που παρατίθενται στο μέρος Α του παρόντος παραρτήματος, - στρατιωτικών και πολιτικών αερολιμένων, - διυλιστηρίων πετρελαίου, - ραδιοτηλεοπτικών εγκαταστάσεων, - σιδηροδρόμων, οδικών αξόνων και γεφυρών, - λιμένων. Μέρος Γ. Τεχνολογίες Οι τεχνολογίες που επιτρέπουν: - την κατασκευή των αγαθών που παρατίθενται στο μέρος Α του παρόντος παραρτήματος, - την επισκευή ή κατασκευή των εγκαταστάσεων που αναφέρονται στο μέρος Β του παρόντος παραρτήματος. Σημείωση: Για τους σκοπούς του παρόντος παραρτήματος, ως παροχή ή εξαγωγή τεχνολογιών νοούνται επίσης: - η εκχώρηση των δικαιωμάτων διανοητικής ή βιομηχανικής ιδιοκτησίας* - η σύναψη συμφωνίας έκδοσης αδειών εκμετάλλευσης* και - η σύναψη κάθε άλλης συμφωνίας ή διακανονισμού που επιτρέπει τη χρήση δικαιωμάτων διανοητικής ή βιομηχανικής ιδιοκτησίας. ΠΑΡΑΡΤΗΜΑ 2 Κατάλογος των αρμόδιων αρχών που αναφέρονται στο άρθρο 3 παράγραφος 2 BΕΛΓΙΟ ΔΑΝΙΑ ΓΕΡΜΑΝΙΑ ΕΛΛΑΣ ΙΣΠΑΝΙΑ ΓΑΛΛΙΑ ΙΡΛΑΝΔΙΑ ΙΤΑΛΙΑ ΛΟΥΞΕΜΒΟΥΡΓΟ ΚΑΤΩ ΧΩΡΕΣ ΑΥΣΤΡΙΑ ΠΟΡΤΟΓΑΛΙΑ ΣΟΥΗΔΙΑ ΦΙΝΛΑΝΔΙΑ ΗΝΩΜΕΝΟ ΒΑΣΙΛΕΙΟ